
  Esitaja: Narva Linnavalitsus

NARVA LINNAVOLIKOGU

OTSUS

Narva                                                                                  ____.august 2008.a. nr _______ 

	Seisukoha vastuvõtmine AS Nakro 

välisõhu saasteloa taotluse kohta


1. Asjaolud ja menetluse käik

Keskkonnaministeeriumi Ida-Virumaa Keskkonnateenistus esitas Narva Linnavolikogule ja Narva Linnavalitsusele 30.05.2008. a. kirja nr 32-8-2/24061-3. Ülalnimetatud kirja kohaselt, Aktsiaselts „Nakro“ (äriregistrikood: 10013788; asukoht: Kadastiku 57, 21000 Narva) esitas taotluse välisõhu saasteloa saamiseks. Keskkonnaministeeriumi Ida-Virumaa Keskkonnateenistus palub Narva linna kohaliku omavalitsuse organil anda kirjalik arvamus välisõhu saasteloa taotluse kohta. 

AS Nakro valduses olev tootmishoone paikneb Narva linna elamurajoonidest ca 2,5 km, Eesti Elektrijaamast 1,5 km ja AS Narova-Pine mööblivabrikust 2,5 km kaugusel. Lähim elumaja (kinnistu) asub ettevõtte territooriumi piirdest 670 m kaugusel. AS Nakro taotleb välisõhu saasteluba hetkel kehtiva loa kehtivusaja lõppemise tõttu 31.07.2008.a. Võrreldes eelmise saasteainete lubatud heitkoguste (LHK) projektiga toimus ettevõttes erinevaid muutusi välisõhu saasteallikate ja keskkonda eralduvate saasteainete koosseisus. Samuti on vähenenud välisõhku emiteeritavate saasteainete kogused. Vastavalt LHK projekti raames teostatud arvestustele võivad ettevõtte tootmistegevuse käigus tekkivate vesiniksulfiidi (H2S) maksimaalsete saasteaine kontsentratsioonid välisõhus ületada lubatud piirväärtusi. Vesiniksulfiidi põhiline eraldamine atmosfääri toimub lokaalse veepuhastusjaama väljatõmbeventilaatorite kaudu.

Narva Linnavolikogu Keskkonnakomisjon, vaadanud läbi AS Nakro välisõhu saasteloa taotluse materjalid (projekt ja taotlus), nõustus välisõhu saasteloa andmisega järgmistel tingimusel: kontrollida spetsialistide poolt ja vajadusel rekonstrueerida lokaalsed veepuhastusjaamad, eesmärgiga tagada vesiniksulfiidi (H2S) maksimaalsete kontsentratsioonide piirväärtuste mitteületamist.
2. Õiguslikud alused

Välisõhu kaitse seaduse § 78 lõike 4 kohaselt, saasteloa andja saadab taotluse koopia koos taotlusmaterjalidega saasteallika asukoha kohaliku omavalitsuse organile. Kohaliku omavalitsuse organ esitab taotluse kohta oma arvamuse hiljemalt kahe nädala jooksul, arvates taotluse koopia kättesaamisest.
Vastavalt kohaliku omavalitsuse korralduse seaduse § 22 lõikele 2 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

Antud juhul on välisõhu kaitse seaduse § 78 lõikes 4 nimetatud kohaliku omavalitsuse organi arvamuse andmine Narva Linnavolikogu pädevuses.

3. Otsus

3.1. Nõustuda välisõhu saasteloa andmisega, järgmistel tingimustel:
3.1.1. Kontrollida spetsialistide poolt ja vajadusel rekonstrueerida lokaalsed veepuhastus-jaamad, eesmärgiga tagada vesiniksulfiidi (H2S) maksimaalsete kontsentratsioonide piirväärtuste mitteületamist.
4. Rakendussätted

4.1. Narva Linnavalitsuse Linnavara- ja Majandusametil teha käesolev otsus teatavaks Keskkonnaministeeriumi Ida-Virumaa Keskkonnateenistusele (Pargi 15, 41537 Jõhvi).
4.2. Käesolevat otsust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras. 
4.3. Otsus jõustub seadusega sätestatud korras.

Mihhail Stalnuhhin

Narva Linnavolikogu esimees

